

**Pakalpojumu līgums Nr. 05-14/39/NFI**

**par iepirkuma “Mācību pakalpojumi divu apmācības programmu izstrādei un 24 apmācību semināru vadīšanai”**

2.daļas “Mācību pakalpojumi apmācības programmas “Efektīva komunikācija ar klientu” sagatavošanai un novadīšanai semināros” **izpildi.**

|  |  |
| --- | --- |
| Rīgā, |  2016. gada 16. augustā. |

**Biedrība “Latvijas Pašvaldību savienība”,** Reģistrācijas Nr. 40008020804, adrese - Mazā Pils iela 1, Rīga, LV-1050, turpmāk tekstā Pasūtītājs, tās priekšsēža Andra Jaunsleiņa personā, no vienas puses,

un

**Sabiedrība ar ierobežotu atbildību “Latvian Holidays”**, vienotais reģistrācijas Nr.40103189466, juridiskā adrese: Dignājas iela 3 - 22A, Rīga, LV-1004, kuru saskaņā ar statūtiem pārstāv valdes priekšsēdētāja Iveta Krūmiņa, turpmāk tekstā - Izpildītājs, no otras puses,

kopā saukti par Puse, Puses,

pamatojoties uz iepirkuma “Mācību pakalpojumi divu apmācības programmu izstrādei un 24 apmācību semināru vadīšanai 2.daļas *Mācību pakalpojumi apmācības programmas “Efektīva komunikācija ar klientu” sagatavošanai un novadīšanai semināros* rezultātiem,

noslēdz šādu līgumu (turpmāk tekstā – Līgums):

1. **LĪGUMA PRIEKŠMETS**
	1. Izpildītājs apņemas sniegt mācību pakalpojumus atbilstoši Tehniskās specifikācijas (līguma pielikumā Nr.1) prasībām un Izpildītāja piedāvājumu (līguma pielikumā Nr.2) ar Pasūtītāja saskaņotā laikā un vietā 12 apmācību semināros (turpmāk tekstā – Pakalpojumi).
	2. Izpildītājs ņem vērā Pasūtītāja izvirzīto mērķi: sniegt dalībniekiem izpratni par to, kas ir efektīva komunikācija ar klientu, tās veidošanas pamatiem, dalībnieka spēju un prasmju apzināšana komunikācijas jomā, dalībnieku personīgās efektivitātes paaugstināšana un komunikācijas prasmju pilnveidošana, kā rezultātā kopumā tiktu pilnveidota pašvaldību politiskās un administratīvās vadības kapacitāte.
	3. Līguma izpildes termiņš - no Līguma parakstīšanas līdz 21.10.2016.
	4. Pakalpojuma sniegšanas vietas un laikus Līdzēji saskaņo Pakalpojuma izpildes gaitā.
	5. Līgums tiek finansēts no Norvēģijas finanšu instrumenta 2009.-2014. gada perioda programmas projekta “Lietpratīga pārvaldība un Latvijas pašvaldību veiktspējas uzlabošana”, Nr. 4.3-24/NFI/INP-004,(turpmāk tekstā - Projekts) līdzekļiem.
2. **IZPILDĪTĀJA TIESĪBAS UN PIENĀKUMI**
	1. Izpildītājs apliecina, ka tam ir visas nepieciešamās un normatīvajos aktos noteiktās pilnvaras un tiesības, lai uzņemtos un pildītu tam šajā Līgumā noteiktās saistības, kā arī garantē piedāvātos pasniedzējus Pakalpojuma izpildē.
	2. Izpildītājs apņemas sniegt Pakalpojumu pilnā apjomā Līguma 1.3.punktā noteiktā termiņā.
	3. Izpildītājs garantē, ka izstrādātā apmācību programma ir Izpildītāja jaunrades produkts, un tā radīšanā nav nesankcionēti izmantotas, vai citādi aizskartas trešo personu autortiesības. Pasūtītājs nenes nekādu atbildību pret trešajām personām šajā sakarā.
	4. Izpildītājs uzņemas atbildību Pasūtītāja vietā par zaudējumiem, kas var rasties Pasūtītājam vai trešajām personām, ja trešās personas ceļ pretenzijas par Izpildītāja piedāvātās apmācību programmas vai tās atsevišķu daļu autorību.
	5. Izpildītājs apņemas apmācību programmas izstrādē un saskaņošanā ievērot Pasūtītāja norādījumus, lai nodrošinātu augstu Pakalpojuma kvalitāti.
	6. Izpildītājs nodrošina pasniedzēju savlaicīgu ierašanos apmācību semināru vietās. Izdevumus, kas Izpildītājam rodas Pakalpojuma izpildē (izņemot tos, par kuriem Tehniskajā specifikācijā norādīts, ka tos veic un apmaksā Pasūtītājs), sedz Izpildītājs no saviem līdzekļiem.
	7. Izpildītājam ir tiesības saņemt Līgumā paredzētā apjomā un kārtībā noteikto maksu par kvalitatīvu Pakalpojumu izpildi.
	8. Izpildītājam ir tiesības iesniegt priekšlikumus Pakalpojuma izpildes uzlabošanai, kā arī iebildumus vai pretenzijas Pasūtītājam izskatīšanai.
3. **PASŪTĪTĀJA TIESĪBAS UN PIENĀKUMI**
	1. Pasūtītājs Līgumā noteiktajā kārtībā un apmērā samaksā Izpildītājam par kvalitatīvi un savlaicīgi sniegto Pakalpojumu.
	2. Pasūtītājs nodrošina Izpildītājam Līguma izpildei nepieciešamo informāciju, kā arī apmācību telpas, aprīkojumu, mācību materiālu pavairošanu, dalībnieku uzaicināšanu, reģistrāciju un ēdināšanu.
	3. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka Pakalpojums netiek sniegts atbilstoši iepirkuma tehniskās specifikācijas un Līguma noteikumiem.
4. **LĪGUMA SUMMA, IZmaksas kārtība**
	1. Par Pakalpojumu izpildi Pasūtītājs maksā Izpildītājam kopējo summu, kas nepārsniedz EUR **3617,52** (trīs tūkstoši seši simti septiņpadsmit euro, 52 centi), PVN - 21% -
	EUR 759,68, kopā ar PVN - EUR 4377,20 (četri tūkstoši trīs simti septiņdesmit septiņi euro un 20 centi).
	2. Samaksa par sniegtajiem pakalpojumiem tiek veikta, pamatojoties uz parakstītiem Pakalpojuma pieņemšanas nodošanas aktu un Izpildītāja rēķinu par katru notikušo apmācību semināru atsevišķi,
	3. Izpildītājs izraksta rēķinu, kurā norāda:

1) projekts “Lietpratīga pārvaldība un Latvijas pašvaldību veiktspējas uzlabošana”, Nr. 4.3-24/NFI/INP-004;

 2) Līguma Nr. 05-14/39/NFI;

 3) Izpildītāja rekvizīti atbilstoši Latvijas Republikas likuma „Par pievienotās vērtības nodokli” prasībām;

 4) pakalpojuma izmaksas.

4.4. Pasūtītājs pārbauda rēķinā norādītās summas atbilstību Līguma noteikumiem un faktiski saņemtajam Pakalpojumam un apmaksā to, attiecīgo naudas summu pārskaitot Izpildītājabankas kontā, kas norādīts Izpildītāja rekvizītu daļā, 10 (desmit) darba dienu laikā no rēķina saņemšanas dienas.

4.5. Gadījumos, ja starp Pasūtītāju un Izpildītāju rodas strīds par sniegto Pakalpojumu summu, Pasūtītājs, šī līguma 4.4.punktā noteiktajā kārtībā pārskaita Izpildītājampakalpojumu summas daļu, par kuru strīds nepastāv.

1. **NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu. Par Līgumā paredzēto saistību neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem, un tās apņemas atlīdzināt viena otrai visus šajā sakarā radušos zaudējumus, izņemot nepārvaramas varas gadījumus.

5.4. Līguma saistību neizpildes gadījumā Pusēm ir pienākums pierādīt otrai Pusei no Puses neatkarīgu iemeslu vai nepārvaramas varas apstākļu esamību un attiecināmību uz konkrēto neizpildi.

5.5. Ja Izpildītājs neievēro Pakalpojuma sniegšanas termiņu, Pasūtītājs ir tiesīgs prasīt Izpildītājam maksāt līgumsodu 1% (viens procents) apmērā no Līguma 4.1.punktā norādītās Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.

5.6. Ja Pasūtītājs kavē apmaksas termiņu, Izpildītājs ir tiesīgs prasīt Pasūtītājam maksāt līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētā maksājuma summas.

5.7. Līgumsoda samaksa neatbrīvo Puses no Līguma saistību pilnīgas izpildes.

**6. STRĪDU IZŠĶIRŠANAS KĀRTĪBA**

6.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

# 7. NOBEIGUMA NOTEIKUMI

7.1. Līgums stājas spēkā 2016. gada 16.augustā, un darbojas līdz Pušu savstarpējo saistību pilnīgai izpildei.

7.2. Izpildītāja kontaktpersona ir Iveta Krūmiņa, valdes priekšsēdētāja, tālr. 28275992, e-pasta adrese: konsultanti.psihologi@gmail.com.

7.3. Pasūtītāja kontaktpersona ir Ligita Pudža, NFI projekta vadītāja, tālr. 67508536, fakss 67212241, e-pasta adrese: ligita.pudza@lps.lv.

7.4. Mainoties Pušu kontaktpersonām, Puses par to rakstveidā viena otru informē.

7.5. Ja Pasūtītājs ir ierosinājis grozījumus Pušu saskaņotajā semināru norises vietai vai norises datuma grozījumus, un Puses nevar vienoties par grozījumiem, Puses vienojas par Līguma izbeigšanu.

7.6. Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek uzskatīti par šī līguma neatņemamu sastāvdaļu.

7.7. Līgums sastādīts uz 4 (četrām) lapām ar 2 pielikumiem, un parakstīts divos eksemplāros, abiem eksemplāriem ir vienāds juridisks spēks; katra Puse saņem vienu līguma eksemplāru.

**8. PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS:**Biedrība “Latvijas Pašvaldību savienība”**Reģ. Nr. 40008020804Juridiskā adrese: Mazā Pils iela 1,Rīga, LV-1050Banka: SEB bankaLV20UNLA0050021628484/paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Priekšsēdis Andris Jaunsleinis | IZPILDĪTĀJS:**Sabiedrība ar ierobežotu atbildību** **“Latvian Holidays”**Reģ. Nr. 40103189466 Juridiskā adrese: Dignājas iela 3 - 22A, Rīga, LV-1004Banka: AS “Citadele banka”LV40PARX0012163530001/paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Iveta Krūmiņa |

**Pielikums Nr.1**

16.08.2016. LĪGUMAM Nr. 05-14/39/NFI

**Tehniskā specifikācija**

**Iepirkuma “Mācību pakalpojumi divu apmācības**

**programmu izstrādei un 24 apmācību semināru vadīšanai”**

**(id. Nr. LPS/2016/08/NFI)**

**2.daļai**

**Mācību pakalpojumi apmācības programmas “Efektīva komunikācija ar klientu”**

 **sagatavošanai un novadīšanai semināros**

1. **Pasūtītājs** - Biedrība „Latvijas Pašvaldību savienība”, Mazā Pils iela 1, Rīga, LV-1050
2. **Iepirkuma priekšmets** - Mācību pakalpojumi apmācības programmas “Efektīva komunikācija ar klientu” sagatavošanai un novadīšanai 12 apmācību semināros.
3. **Mērķauditorija** – Projektā iesaistīto pašvaldību politiķi, pašvaldību vadītāji un vadošie speciālisti.
4. **Mācību kursa mērķis** ir sniegt dalībniekiem izpratni par to, kas ir efektīva komunikācija ar klientu, tās veidošanas pamatiem, dalībnieka spēju un prasmju apzināšana komunikācijas jomā, dalībnieku personīgās efektivitātes paaugstināšana un komunikācijas prasmju pilnveidošana, kā rezultātā kopumā tiktu pilnveidota pašvaldību politiskās un administratīvās vadības kapacitāte.
5. Apmācības jāveic laika posmā no 2016. gada no augusta līdz 21.oktobrim.
6. Dalībnieku kopskaits – ne mazāk kā 192 dalībnieki (12 apmācību semināri, katrā ~ 16 dalībnieki). Apmācību seminārs jāplāno kā vienas dienas seminārs - 6 mācību stundas.
7. **Plānotās vietas 12 apmācību semināru norisei**: Latgales reģionā (Daugavpils, Preiļu un/vai Kārsavas novados), Rīgas reģionā (Alojas, Ķekavas un Tukuma novados), Vidzemes reģionā (Valmierā, Gulbenes un /vai Alūksnes, Raunas un/vai Mālpils novadā), Zemgales reģionā (Jelgavas un/vai Jaunjelgavas novads, Kokneses novads), Kurzemes reģionā (Liepāja, Skrundas un/vai Talsu, Saldus). Apmācību vietas var tikt precizētas, sastādot apmācību grafiku pēc līguma noslēgšanas, kā arī līguma izpildes laikā.
8. **Apmācību programma.**
	1. Pretendentam līguma izpildes ietvaros ir jāizstrādā apmācību programma, nepieciešamie metodiskie un izdales materiāli.
	2. Apmācību programmā jāiekļauj:
* Kas ir efektīva komunikācija?
* Komunikācijas un saskarsmes nozīme attiecībās ar klientiem,
* Dažādi klientu tipi un saskarsme ar tiem, Faktori, kuri var izraisīt klientu neapmierinātību;
* Veiksmīgas konfliktu risināšanas iespējas
* Kā paša darbinieka saskarsmes iemaņas, aktuālā pašapziņa un emocionālais stāvoklis ietekmē saskarsmi ar klientiem
* metodiski paraugi par apmācību tēmu
* interaktīva apmācība, praktiski uzdevumi.

Apmācību saturs jāplāno tā, lai katrs dalībnieks varētu domāt par savas pašvaldības komunikācijas organizēšanu un tās darba efektivitāti, identificējot tālākās rīcības mācību rezultātu pārnešanai dzīvē, un gūt vai uzlabot praktiskas iemaņas komunikācijā.

1. **Izpildītājam jānodrošina**: pasniedzējs 12 semināros atbilstoši iepirkuma prasībām, apmācību programmas izveide un saskaņošana ar pasūtītāju, apmācību semināra vadība, apmācību seminārā nepieciešamo metodisko un izdales materiālu izstrāde un iesniegšana pasūtītājam, pasniedzēja nokļūšana uz un no apmācību vietas, ja nepieciešams - pasniedzējam naktsmītnes un tml.
2. **Pasūtītājs nodrošina:** apmācību telpas, aprīkojumu, mācību materiālu pavairošanu, dalībnieku uzaicināšanu un reģistrāciju, ēdināšanu 3x.
3. **Nodevumi.**

Izpildītājs iesniedz apmācību programmu, izstrādātos metodiskos un apmācību materiālus, prezentāciju un tml. elektroniski uz līgumā norādīto Pasūtītāja kontaktpersonas e-pasta adresi.

**Pielikums Nr.2**

16.08.2016. LĪGUMAM Nr. 05-14/39/NFI

**Izpildītāja – sabiedrības ar ierobežotu atbildību**

**“Latvian Holidays”**

**PIEDĀVĀJUMS**

**Iepirkumam “Mācību pakalpojumi divu apmācības programmu izstrādei un 24 apmācību semināru vadīšanai”**

Identifikācijas Nr. LPS/2016/08/NFI

2.daļai “Mācību pakalpojumi apmācības programmas “Efektīva komunikācija ar klientu” sagatavošanai un novadīšanai semināros”